CELEX: 62019TN0605
Language: sk
Date: 2019-09-09 00:00:00
Title: Vec T-605/19: Žaloba podaná 9. septembra 2019 – EP/Komisia

11.11.2019   
            
            
               SK
            
            
               Úradný vestník Európskej únie
            
            
               C 383/65
            
         
      Žaloba podaná 9. septembra 2019 – EP/Komisia
      (Vec T-605/19)
      (2019/C 383/74)
      Jazyk konania: francúzština
      
         Účastníci konania
      
      
         Žalobca: EP (v zastúpení: S. Orlandi a T. Martin, avocats)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie o nepovýšení žalobcu do platovej triedy AD 9 v rámci povyšovania v roku 2018,
               
            
                  —
               
               
                  zaviazal Európsku komisiu na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod je založený na nedostatočnom odôvodnení poskytnutom v zamietavej odpovedi na sťažnosť, osobitne s ohľadom na skutočnosť, že spoločný výbor pre povýšenia odporučil žalobcu povýšiť.
               
            
                  2.
               
               
                  Druhý žalobný dôvod je založený na porušení článku 45 Služobného poriadku úradníkov Európskej Únie (ďalej len „Služobný poriadok“), ktorého sa menovací orgán dopustil, keď nepristúpil k vykonaniu účinného porovnávacieho hodnotenia zásluh všetkých úradníkov prichádzajúcich do úvahy na povýšenie.
               
            
                  3.
               
               
                  Tretí žalobný dôvod je založený na zjavne nesprávnych posúdeniach, ktorými je v každom prípade napadnuté rozhodnutie zaťažené na základe jeho dostupného odôvodnenia.
               
            
                  4.
               
               
                  Štvrtý žalobný dôvod je založený na porušení článku 24b Služobného poriadku a článku 1 šiesteho odseku prílohy II Služobného poriadku, ku ktorému došlo tým, že žalobcovi bola uložená sankcia z dôvodu úloh, ktoré vykonáva v rámci zastupovania zamestnancov.